Държавен вестник, бр. 46, 2004 г., стр. 31

Б Р О Й  46
Д Ъ Р Ж А В Е Н   В Е С Т Н И К
С Т Р .  31
МИНИСТЕРСТВО
НА ВЪНШНИТЕ РАБОТИ
ПРИЛОЖЕНИЕ V
към Протокола за опазване на околната
среда към Договора за Антарктика
Опазване и управление на районите
(Ратифициран със закон, приет от ХХХVIII На-
родно събрание на 8 април 1998 г.—ДВ, бр. 44 от
1998 г. В сила от 24 май 2002 г.)
Член 1
Дефиниции
За целите на това приложение:
а) “компетентен орган” означава всяко лице
или институция, упълномощена от дадена стра-
на да издава разрешителни по силата на това
приложение;
b) “разрешително” означава официално
писмено разрешение, издадено от компетен-
тен орган;
с) “план за управление” означава всеки план
за управление на дейностите и защитата на осо-
бената ценност или ценности в един специално
опазван район на Антарктика или в един специ-
ално управляван район на Антарктика.
Член 2
Цели
За целите на това приложение всеки район,
включително всеки морски район, може да бъде
определен като специално опазван район на
Антарктика или като специално управляван
район на Антарктика. Провеждането на дей-
ности в тези райони се забранява, ограничава
или се управлява съгласно плановете за управ-
ление, приети в съответствие с разпоредбите на
това приложение.
Член 3
Специално опазвани райони на Антарктика
1. Всеки район, включително всеки морски
район, може да бъде определен като специално
опазван район на Антарктика с цел опазването
на изключително важни екологични, научни,
исторически, естетически, природни ценности,
ценности на дивата природа, на всякакво съче-
тание от тези ценности или на провеждащи се
или планирани научни изследвания.
2. Страните ще се стремят да определят в
систематизирани еколого-географски рамки и
да включат в категорията специално опазвани
райони на Антарктика:
a) райони, незасегнати от човешка намеса,
за да се правят в бъдеще съпоставки с районите,
изменени от дейностите;
b) характерни образци на основни земни
екосистеми, като ледници, акватории и морски
екосистеми;
c) райони с висока концентрация или с не-
обикновено съчетание на видове, включително
големи колонии размножаващи се местни пти-
ци или бозайници;
d) типични или единствено известни место-
обитания на някакъв вид;
e) райони, представляващи особен интерес
за провеждащи се или планирани научни из-
следвания;
f) образци с изключителни геоложки, лед-
никови или геоморфологични качества;
g) райони с изключителна естетическа стой-
ност или природа, незасегната от човешко въз-
действие;
h) местности или паметници с призната ис-
торическа стойност; и
i) всяка друга област, чиито ценности подле-
жат на опазване съгласно точка 1.
3. Специално опазваните райони и районите
от особен научен интерес, които са били опре-
делени по-рано на консултативни съвещания по
Договора за Антарктика, ще се наричат занап-
ред специално опазвани райони на Антарктика
и ще бъдат съответно преименувани и прере-
гистрирани.
4. Достъпът до специално опазван район на
Антарктика се разрешава само с издадено в съот-
ветствие с разпоредбите на член 7 разрешително.
Член 4
Специално управлявани райони на Антарктика
1. Всеки район, включително всеки морски
район, където се провежда или предстои про-
веждане на някаква дейност, може да се опреде-
ли като специално управляван район на Антарк-
тика за улесняване на планирането и координа-
цията на дейностите, за предотвратяване на евен-
туални конфликти, за подобряване на сътрудни-
чеството между страните и свеждане до мини-
мум въздействията върху околната среда.
2. Специално управляваните райони на Ан-
тарктика могат да включват:
a) райони, където има опасност различните
дейности да си причинят взаимни увреждания
или да окажат кумулативно въздействие върху
околната среда; и
b) места и паметници с призната историчес-
ка стойност.
3. Разрешение за достъп до специално уп-
равляван район на Антарктика не се изисква.
4. Един специално управляван район на Ан-
тарктика може да включва един или няколко
специално опазвани района, достъпът до кои-
то, независимо от точка 3, се разрешава само с
издадено в съответствие с разпоредбите на член
7 разрешително.
Член 5
План за управление
1. Всяка страна, Комитетът, Научният ко-
митет за антарктически изследвания или Ко-
мисията по опазване на живите морски ресурси
на Антарктика може да определи даден район
като специално опазван район на Антарктика
или като специално управляван район на Ан-
тарктика, след представяне на проектоплан за
управление на Консултативното съвещание по
Договора за Антарктика.
2. Предлаганият район трябва да разполага
с достатъчна площ за защита на ценностите,
за които се изисква специално опазване или
управление.
3. Предлаганите планове съдържат съот-
ветно:
a) описание на ценността или на ценности-
те, за които се изисква специално опазване или
специално управление;